Mark Dayton
Mark Dayton (rođen 26. januara 1947) američki je političar koji je bio guvernera američke savezne države Minnesota od 2011. do 2019. godine. Član je Demokratske farmersko-radničke stranke Minnesote, bliske nacionalnoj Demokratskoj stranci. Prije ove, bio je na mjestu senatora u Senatu SAD ispred države Minnesote u periodu od 2001. do 2007. godine, te državni revizor Minnesote od 1991. do 1995. godine. Rođen u Minnesoti, Dayton je praunuk biznismena George Daytona, osnivača trgovačkog lanca Dayton's koji je kasnije prerastao u kompaniju Target Corporation. Mark je svoju karijeru počeo u obrazovanju i socijalnom radu u New Yorku i Bostonu nakon što je diplomirao na Univerzitetu Yale 1969. godine. Tokom 1970tih, služio je kao pravni pomoćnik senatoru Walter Mondaleu i guverneru Minnesote Rudy Perpichu. Godine 1978. Dayton je postavljen u Komisiju za ekonomski razvoj Minnesote. Iste godine se oženio Alidom Rockfeller Messinger, iz poznate porodice Rockefeller. Prva kampanja za guvernera 1998. godine mu je bila neuspješna, nakon što je izgubio nominaciju za demokratskog kandidata od strane Hubert Humphreya III. Dvije godine kasnije, 2000., izabran je u Senat SAD nakon što je pobijedio dotadašnjeg republikanskog senatora Rod Gramsa. Kao senator, Dayton je glasao protiv dozvole za rat u Iraku, i postao prvi senator koji je predložio zakon za uspostavu Ministarstva za mir u Vladi SAD.